བརྒྱ་ཕྲག་
ཉི་མའི་འོད་ཟེར་དང་འགྲོགས་པའི། །བྱུ་རུའི་ལྷུན་པོ་ལྟ་བུར་བརྗིད་པའི་སྐུ། །དྲག་
ཏུ་ཁྲོས་པའི་གཟི་འབར་མཆེ་བ་གཙིགས། །གཏུམ་ཆེན་སྲོག་གི་བདག་པོ་ཁྱོད་ལ་
བསྟོད། །རབ་འབར་དཔའ་གཏུམ་བསྐལ་པའི་མེ་དཔུང་བཞིན། །གློག་སྟོང་འཁྱུག་
འདྲའི་སྨ་ར་སྨིན་མ་བསྐྱོད། །ཉི་ལྟར་རབ་འཁྱིལ་སྤྱན་གྱིས་དགྲ་དཔུང་གཟིར། །ཁམ་
སེར་དབུ་སྐྲ་ལྟག་པར་བཅིངས་ལ་བསྟོད། །ཕྱག་གཡས་འབར་བའི་ཟངས་གྲི་མཁའ་
ལ་འཕྱར། །གཡོན་པ་རུ་དྲའི་གློ་སྙིང་མདའ་གཞུ་འཛིན། །བདུད་སྡེའི་གཡུལ་ལས་
རྒྱལ་བའི་རུ་མཚོན་ནི། །བ་དན་དམར་པོ་སྲིད་རྩེར་སྒྲེང་ལ་བསྟོད། །འཇིགས་རུང་
མི་མགོ་ལྔ་ཡིས་དབུ་ལ་བརྒྱན། །ཁྲག་འཛག་མགོ་རློན་བརྒྱ་ཕྱེད་ཕྲེང་བ་འཕྱང༌། །མེ་
ལྕེ་ལྟར་དམར་བསེ་ཁྲབ་དམར་པོ་དང་། །དར་དམར་ལྷབ་ལྷུབ་ཅོད་པན་མཛེས་
76

དཔལ་མགོན་པོ་ཆེ་ཆུང་ལས་མཁན་རྣམས་ཀྱི་བསྟོད་བསྐུལ་བཤན་པ་རྣམ་པར་རོལ་པ། ༼༡༡༽
ལ་བསྟོད། །བརྐྱང་བསྐུམ་གར་གྱིས་འཛིན་མའི་ཁྱོན་ཀུན་གཡོ། །འཇིག་དུས་
བསྐལ་པའི་མེ་ལྟར་མི་བཟད་པའི། །ཡེ་ཤེས་མེ་དཔུང་འབར་བའི་ཀློང་བཞུགས་
པའི། །དཔལ་ལྡན་མགོན་པོ་ཁྱོད་ལ་བདག་བསྟོད་དོ། །བྷྱོཿ རིག་པའི་ལྷ་མོ་གར་
གྱི་དབང་ཕྱུག་མ། །ཆར་སྤྲིན་ལྟར་གནག་ཉམས་པའི་སྲོག་ལ་རྔམ། །རབ་འཇིགས་
དབང་གི་མདངས་འཛིན་བསེ་གདོང་ཅན། །སྲོག་བདུད་མ་མོ་ཆེན་མོ་ཁྱོད་ལ་
བསྟོད། །གདུག་པའི་ཁྲག་གིས་མྱོས་པའི་སྲིང་མོ་ནི། །ཨིནྡྲ་ནཱི་ལའི་རི་དབང་ལྷུན་པོའི་
རྩེར། །དུས་ཀྱིས་མེ་དཔུང་འབར་འདྲའི་ཞལ་གདངས་ཤིང་། །ཟླ་ཚེས་ལྟར་དཀར་
མཆེ་བ་གཙིགས་ལ་བསྟོད། །དམར་ཟླུམ་སྤྱན་བགྲད་ཁམས་སེར་རལ་པ་ནི། །མཆོང་
(༡༡ན)དང་མུ་མེན་བྱུ་རུའི་ལན་ཚར་འཕྱང༌། །རབ་མཛེས་གསེར་གྱི་རྣ་ཆ་རྒྱན་དུ་
བྱས། །ནམ་མཁའི་གོས་ཅན་མ་ལ་བདག་བསྟོད་དོ། །འབར་བའི་ཟངས་གྲི་གཡས་
པས་མཁའ་ལ་འཕྱར། །བདུད་སྡེ་ནག་པོའི་ཚོགས་རྣམས་རྩད་ནས་གཅོད། །གཡོན་
པ་གནམ་ལྕགས་འབར་བའི་ཕུར་བུ་ཡིས། །དགྲ་སྙིང་ཚལ་བར་འགེམས་མཛད་
ཁྱོད་ལ་བསྟོད། །སྲོག་ལ་རྔམ་པའི་དྲེད་མོ་མི་ཟན་ཆིབས། །སྟོང་གསུམ་ཅིག་ཅར་
མྱུལ་ཞིང་བསྟན་པ་བསྲུང་། །ཐོགས་མེད་ལས་བཞིའི་འཕྲིན་ལས་བསྒྲུབས་མཛད་
མ། །དཔལ་ལྡན་ལྷ་མོ་ཁྱོད་ལ་བདག་བསྟོད་དོ། །ལྕམ་སྲིང་གཉིས་ཀྱི་ལས་མཁན་
མཐུ་བོ་ཆེ། །སྲོག་བདག་དུས་ཀྱི་མེ་དཔུང་དང་མཚུངས་པ། །འོད་འབར་བསེ་ཞྭ་
བསེ་ཁྲབ་རྒྱན་སྤྲས་པའི། །ཁྲག་མདོག་ལས་ཀྱི་བཤན་པ་ཁྱོད་ལ་བསྟོད། །ཁྲོས་པའི་
ཁ་གདངས་འོ་དོད་དགྲ་ལ་འབོད། །གཡས་པའི་མདུང་དམར་རྣོན་པོས་དགྲ་སྙིང་
འབིགས། །གཡོན་པ་བཙན་ཞགས་དམར་པོ་དགྲ་ལ་འདེབས། །དམ་ཉམས་དགྲ་
བོའི་གཤེད་མ་ཁྱོད་ལ་བསྟོད། །སྲོག་འཕྲོག་ཅེ་སྤྱང་སྨྱོན་པའི་གདན་ལ་རོལ། །ཉིན་
མཚན་ཀུན་ཏུ་བཀའ་ཡི་བྱ་ར་བྱེད། །སྡང་བའི་དགྲ་དང་གནོད་བགེགས་ཚར་གཅོད་
པའི། །ལས་མཁན་སྲོག་གི་བདག་པོ་ཁྱོད་ལ་བསྟོད། །གཙོ་འཁོར་གསུམ་གྱི་བཀའ་
སྡོད་མཐུ་བོ་ཆེ། །དགྲ་བོའི་སྲོག་ལེན་བཤན་པ་གྲི་ཐོགས་བརྒྱད། །རོ་བཤན་གཏུམ་
77

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ད༽
269
2R GI
པོ་ཉི་ཤུ་རྩ་གཅིག་རྣམས། །མདོག་དམར་མེ་འཐོར་འདྲ་བ་ཀུན་ཏུ་རྒྱུག །སྲོག་
འཕྲོག་ཟངས་གྲི་དམར་པོ་ལྷག་ལྷག་འཕྱར། །ཁྲག་འཛག་ལྤགས་པ་རློན་པ་གོས་
སུ་གྱོན། །གཞན་ཡང་བཙན་དམར་སྟོང་སྡེའི་དམག་ཚོགས་དང་། །བདུད་དང་
སྲིན་པོ་མ་མོ་ཐེའུ་རང་སོགས། །སྡེ་བརྒྱད་དཔུང་ཚོགས་དམ་ཅན་རྒྱ་(༡༡བ)མཚོར་
བཅས། །དབང་དྲག་ཕྲིན་ལས་མ་ལུས་བསྒྲུབ་མཛད་པའི། །འཁོར་དང་བཅས་པ་
རྣམས་ལ་བདག་བསྟོད་ཀྱི། །བཅོལ་བའི་ཕྲིན་ལས་ལྷུན་གྱིས་གྲུབ་པར་མཛོད། །
·
དྲག་ཏུ་བསྐུལ་བ་ནི། ཀྱེ། ཆོས་གནམ་ལྕགས་ཐོག་དམར་དང་ཁྲག་གི་མདའ་འཕེན་མ་གཉིས་
ལས་བཏུས་ནས་ཐམས་ཅད་མཁྱེན་པ་དགེ་འདུན་རྒྱ་མཚོས་རྒྱལ་ནས་བསྟན་དགྲར་རྟགས་མཚན་མངོན་
་་
སུམ་དུ་བསྟན་པ། སྐྱོང་ཟངས་ཀྱི་བེག་ཙེ་ཅན། །སྒྲུབ་པ་པོ་ཡི་གྲོགས་མཛོད་ཅིག །མ་
ཧཱ་དེ་ཝའི་བཀའ་ཉོན་ལ། །གཤིན་རྗེ་གཤེད་པོའི་ལས་མཛོད་ཅིག །གདོང་དམར་
མོ་ཡིས་སྣ་དྲོངས་ལ། །དམ་ཉམས་སྲོག་རྩ་མྱུར་དུ་ཆོད། །གནོད་སྦྱིན་ཟངས་ཀྱི་
བེག་ཙེ་ཅན། །མེ་འོད་འབར་བའི་གློག་འཕྲེང་ཅན། །གཡས་པས་ཟངས་གྲི་ཀླད་ལ་
འཕྱར། །གཡོན་པ་གློ་སྙིང་ཟ་ཞིང་རྒྱུག །དགྲ་བགེགས་སྒྲོལ་ཞིག་མ་རུ་ཙེ། །དམ་
ཉམས་སྒྲོལ་ཞིག་མ་རུ་ཙེ། །སྲོག་རྩ་ཆོད་ཅིག་མ་རུ་ཙེ། །དུས་ལ་བབ་བོ་མ་རུ་
།རིག་པའི་ལྷ་མོ་གདོང་དམར་མ། །གཤིན་རྗེ་གཤེད་ཀྱི་བཀའ་ཉན་མ། །ཨེ་ཀ་
ཛཱ་ཊཱིའི་གསུང་བསྟོད་མ། །བསེ་ཡི་སྐྱེས་བུའི་སྣ་འདྲེན་མ། །ལྷ་མིན་འབུམ་གྱི་གཡུལ་
བཟློག་མ། །མ་མོ་འབུམ་གྱི་དབང་མོ་ཆེ། །རྒྱན་ཆ་མ་མོ་མཐུ་མོ་ཆེ། །གསང་བའི་མ་
མོ་ཡལ་གམ་ཅན། །ཆོ་འཕྲུལ་ཡོངས་ཀྱི་སྣ་འདྲེན་མ། །སྡང་བའི་དགྲ་ལ་ཆོ་འཕྲུལ་
ཐོང། །ང་ཡི་ནོར་གྱི་རྗེས་ལ་རྒྱུག །སྲོག་བདག་དམར་པོས་རྟིང་ལ་རྒྱུག །ང་དང་
འགྲས་པའི་དགྲ་བོ་ལ། །ཆོ་འཕྲུལ་སྣ་དགུ་ཐོང་ལ་ཤོག །ལས་མཁན་སྲོག་བདག་
དམར་པོ་ནི། །འོད་འབར་བསེ་ཁྲབ་བསེ་རྨོག་གྱོན། །ཆིབས་སུ་ཅེ་སྤྱང་སྨྱོན་པ་
ཆིབས། །རུ་མཚོན་དམར་པོ་དགྲ་ལ་ཕྱོར། །བཙན་ཞགས་དམར་པོས་དམ་ཉམས་
ཆིངས། །དགྲ་བགེགས་བླ་ཚེ་ཁུག་ལ་ཤོག །གནོད་སྦྱིན་དབང་པོའི་བཀའ་ཉན་
་་་་་
(998)
པའི་
78

དཔལ་མགོན་པོ་ཆེ་ཆུང་ལས་མཁན་རྣམས་ཀྱི་བསྟོད་བསྐུལ་བཤན་པ་རྣམ་པར་རོལ་པ། ༼༡༡༽
5.h6
པ། །སྒྲོལ་བྱེད་གྲི་ཐོགས་བརྒྱད་པོ་དང་། །རོ་བཤན་ཉི་ཤུ་རྩ་གཅིག་ནི། །(༡༢ན)དམ་
ཉམས་དགྲ་ལ་རྦད་པའི་ཚེ། །ཟངས་ཀྱི་གྲི་བརྡར་ལམ་སེ་ལམ། །རལ་པ་སྤྲུགས་པས་
སིགས་སེ་སིག །ལ་ལ་རྒྱུ་མ་ལག་སྡོགས་བྱེད། །ལ་ལ་གློ་སྙིང་མཆིན་པ་འབྲད། །ལ་
་་ཤ་ཁྲག་སྤར་གྱིས་འདེབས། །ལ་ལ་རུས་པ་རྐང་མར་འཆའ། །ལ་ལ་སྙིང་ཁྲག་ཀླད་
པ་བལྡག །ལ་ལ་ནང་ཁྲོལ་རྒྱུ་མ་འདྲེན། །ལ་ལ་པགས་པ་དམར་བཤུས་བྱེད། །ལ་
ལ་ཤ་གདན་དམར་པོ་འདིང༌། །དགྲ་བགེགས་སྒྲོལ་ཞིག་བཤན་པའི་ཚོགས། །དམ་
ཉམས་སྒྲོལ་ཞིག་བཤན་པའི་ཚོགས། །དུས་ལ་བབ་པོ་བཤན་པའི་ཚོགས། །གཞན་
ཡང་ཁྱོད་ཀྱི་བཀའ་འཁོར་ན། །བཙན་དམར་སྟོང་ནི་རྟ་རྒྱུགས་བྱེད། །རུ་མཚོན་
དམར་པོ་ནར་ར་ར། །རྒྱུག་ཅིག་སྡང་བའི་དགྲ་ལ་རྒྱུག །ཕྱོར་ཞིག་རུ་མཚོན་དགྲ་
ལ་ཕྱོར། །བདུད་དམག་གནོད་སྦྱིན་སྲིན་མོ་སྟོང༌།
9པའི
ནུ། །འཆོས་ཤིག་སྡང་བའི་དགྲ་ལ་འཆོས། །ཐེའུ་རང་སྟོང་ནི་ཐན་སྣ་འདྲེན། །སྲིན་
བྱ་འུག་པ་བཞད་གད་བྱེད། །སྤྱང་ཀི་ཝ་བརྒྱལ་དིངས་སེ་དིང་། །ཁོང་ཞིག་དགྲ་
ཡུལ་ཐན་གྱིས་ཁོང་། །ཐན་སྣ་སྣ་ཚོགས་དགྲ་ལ་ཐོང༌། །མ་མོ་འབུམ་ནི་གཅེར་མོར་
རྒྱུག །གོས་རྡེབ་གཡབ་རྡུལ་ཐུལ་ལུ་ལུ། །གད་བརྒྱངས་ཤོན་སྐོར་སྒོ་རོ་རོ། །དལ་
ཡམས་ནད་རྐྱལ་ལག་ན་ཐོགས། །ནད་ཡམས་དལ་ཡམས་དགྲ་ལ་ཐོང༌། །མཚོན་གྱི་
དྲུ་བུ་ནར་ར་ར། །ཁྱོང་ཞིག་དམ་ཉམས་དགྲ་ལ་ཁྱོང༌། །གཞན་ཡང་དམ་ཅན་རྒྱ་མཚོ་
རྣམས། །དགྲ་ལ་ཆོ་འཕྲུལ་སྣ་ཚོགས་ཐོང༌། །ལྷ་ཁང་མཛེ་པོ་བནྡེ་དང༌། །དམག་
དང་ཆུ་བོ་ཆེན་པོ་དང་། །བུད་མེད་དམར་མོ་གཅེར་མོ་དང༌། །མི་དམར་ལིངྒ་
བསྒྲེང་བ་སོགས། །འཇིགས་པའི་ཆོ་འཕྲུལ་སྣ་ཚོགས་ཐོང༌། །དམ་ཉམས་ལས་ངན་
སྡིག་ཅན་འདི། །ལོ་(༡༢བ)ཟླར་བཞག་པའི་སྐབས་མེད་པས། །ཞག་དང་ཟ་མ་ཙམ་ལ་
ཟོ། །དམར་པོ་དབོན་གཡས་དུས་ལ་བབ། །ཕུང་བྱེད་ཆེན་པོ་དུས་ལ་བབ། །དགྲ་
བོའི་ཡུལ་ཁམས་སྟོངས་པར་གྱིས། །བཅོལ་བའི་ཕྲིན་ལས་མྱུར་དུ་སྒྲུབས། །
སྨྲས་པ། གསལ་སྟོང་མཁའ་དབྱིངས་དངས་པ་ལ། །ཏིང་འཛིན་གློག་ཕྲེང་
79

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ད༽
རྣམ་པར་འཁྱུག །བསྟོད་བསྐུལ་དྲག་སྔགས་འབྲུག་སྒྲ་ལྡིར། །དངོས་གྲུབ་བདུད་
རྩིའི་ཆར་ཆེན་འབེབས། །དེ་འདྲའི་གནད་ཀྱི་འཁྲུལ་འཁོར་གྱིས། །ཞི་རྒྱས་དབང་
དྲག་ལས་འགྲུབ་ཅིང་། །ཟུང་འཇུག་སྒྱུ་མའི་གར་མཁན་དུ། །ལྷུན་གྲུབ་ཚུལ་དེ་
ངོ་མཚར་རྨད། །ཨེ་མ་དེ་འདྲའི་གནད་ཤེས་པ། །ཚར་ཆེན་ཆོས་རྗེའི་བརྒྱུད་
འཛིན་ལས། །རྨོངས་པ་ནོར་གྱིས་ཆེར་དྲེགས་པའི། །འུར་བརྒྱངས་ཅན་ཚོའི་སྤྱོད་
ཡུལ་མིན། །དེང་དུས་རྟོག་གེ་ཐ་སྙད་མཁན། །ཚིག་གི་མཆེ་གཙིགས་ཅེ་སྤྱང་
དང་། །མཐོན་པོའི་ཁྲིར་འགྱིང་བླུན་པོ་ཡིས། །བོང་བུ་གཟིག་པགས་གྱོན་པས་
ཁེངས། །འོན་ཀྱང་སྔོན་གྱི་ལས་འཕྲོ་ཡིས། །བརྒྱུད་ལྡན་དམ་པའི་སྙན་བརྒྱུད་
ཐོབ། །ཟབ་གནད་མཐའ་དག་ཁོང་དུ་ཆུད། །དེ་ཕྱིར་གཞན་ལ་སྨོན་མ་དགོས། །ཚུལ་
འདི་ཅུང་ཟད་བཀོད་པའི་དགེས། །ཚེ་རབས་ཀུན་ཏུ་མགོན་པོ་ཡིས། །རྗེས་སུ་བཟུང་
སྟེ་ཁའུ་པའི། །སློབ་བཤད་བདུད་རྩིར་རོལ་བར་ཤོག །ཐུབ་བསྟན་ཇི་སྲིད་གནས་ཀྱི་
བར། །གསང་ཆེན་སློབ་བཤད་མི་ཉམས་ཤིང་། །སྐལ་བཟང་སྐྱེ་བོའི་ཚོགས་རྣམས་
ལ། །ངོ་མཚར་ལྟད་མོས་ཚིམ་གྱུར་ཅིག །དེ་ལྟར་དཔལ་རྡོ་རྗེ་ནག་པོ་ཆེན་པོ་གུར་གྱི་མགོན་
པོ་དང༌། དཔལ་མགོན་སྟོབས་འཕྲོག་དབང་པོ་ལས་མཁན་དང་བཅས་པའི་གཏོར་ཆོག །བསྐང་
བཤགས། བསྟོད་བསྐུལ་ལེ་ཚན་འདི་རྣམས། དེང་སང་གི་ས་སྐྱ་ཚད་ཀྱི་རྣ་བར་མ་གྲགས་པའི་གསང་
ཆེན་སློབ་བཤད་(༡༣ན)པའི་ཁྱད་ཆོས། ཕྲིན་ལས་མྱུར་མགྱོགས་ཀྱི་ཕོ་ཉ་དང་ལྷན་ཐབས་དངོས་གྲུབ་
རོལ་མཚོ། བཀའ་སྡོད་ཀྱི་བསྐང་གསོ་ཕྲིན་ལས་མྱུར་འགྲུབ། བེག་ཙེ་ལྕམ་དྲལ་གྱི་བསྐང་གསོ་ཕྲིན་ལས་
ལྷུན་གྲུབ་སོགས་རྒྱས་བསྡུས་དུ་མ་འདུག་པ་སོགས་དགོངས་དོན་མ་འཕྱུགས་ཤིང༌། སྤྱན་འདྲེན་བསྐང་
བསྟོད་སོགས་ཀྱི་ཚིག་ཁུངས་ལྡན་གྱི་བླ་མ་མང་པོས་མཛད་པ་ནས་ཁ་བསྐང་བ་ཡིན་ལ། འཕྲིན་ལས་
མྱུར་མགྱོགས་ཀྱི་ཕོ་ཉ། ལྷན་ཐབས་སོགས་སྙན་བརྒྱུད་པོ་ཏིར་བཞུགས་པ་དང༌། བཀའ་རྒྱ་དམ་པའི་
སྟབས་ཀྱིས་དངོས་བསྟན་མང་པོར་སྟོན་པ་སྐབས་སུ་མ་བབས་པས། ཁོ་བོས་འདིར་འདོན་ཆ་རྣམས་
ལོགས་སུ་བཀོལ་བ་ཡིན་ལ། ཕྱག་རྒྱ་དམིགས་པ་ཕྱག་ལེན་སོགས་ཞིབ་ཆ་མཐའ་དག་ཡིག་ཆ་དེ་ཉིད་
ལས་ཤེས་དགོས་ཡོད་ཅིང་རང་བཟོ་མི་བྱ། ཁོ་བོས་བསྒྲིགས་པའི་ལེ་ཚན་གསུམ་པོ་འདི་ཡང་དཔེ་ཆ་
80

དཔལ་མགོན་པོ་ཆེ་ཆུང་ལས་མཁན་རྣམས་ཀྱི་བསྟོད་བསྐུལ་བཤན་པ་རྣམ་པར་རོལ་པ། ༼༡༡༽
སོར་གནས་ལས་སྣོན་འཕྲི་དང་བསྲེས་ནས་ནག་པོ་འགྲོ་ཤེས་སུ་འདྲི་བ་དང་དཔེ་གོག་གཞན་གྱི་རྒྱས་
འགེབས། ལུགས་སྲོལ་གཞན་གྱི་དཔེ་བྱེད་པ་སོགས་གཏན་མི་བྱེད་པར་མ་འཕྱུགས་པ་དགོས་ཤིང་བློ་
ལྡན་མཐའ་དག་གིས་རྟོག་པ་ཞིབ་པར་གྱིས་ཤིག །ལུགས་སྲོལ་འདི་དག་གི་ཕྱོགས་སུ་རྣམ་དབྱེ་དང་
གུས་པ་ཅུང་ཟད་ཙམ་ཡང་མེད་པར་སྒོ་ང་དང་སྒོང་ལྐོགས་ལྟར་རང་མགོན་པོར་མཁས་གྲུབ་ཀྱི་སྙན་
པ་འདོད་པས་དམ་པའི་སྐྱེས་བུར་གྲགས་པའི་བླུན་པོ་ཧམ་པ་ཅན་མང་པོས་གཞན་གྱི་མན་ངག་རང་
གི་ལུགས་སུ་སྒྲོ་བཏགས་ཏེ་རྨོངས་པའི་ཚོགས་རྣམས་མགོ་བོ་མགལ་མེ་ལྟར་བསྐོར་ཕྱིར་བྱུང་རྒྱལ་དུ་
བདག་གིར་བཟུང་ནས་སྤྱོད་པ་བྱུང་ན་བཀའ་སྲུང་དམ་ཅན་པུ་ཏྲ་དང་བཤན་པ་དམར་པོ་གཉིས་
ཀྱིས་སྙིང་ཁྲག་ཧུབ་ཀྱིས་འཐུང་ཞིག །གཏོར་(༡༣ན)སྐྱོང་དང་གཏོར་ཆེན་ངག་འདོན་མི་འདྲ་བ་རྣམས་
ལུགས་སྲོལ་འདི་གའི་ཡིག་ཆ་ཁུངས་མ་ལས་བླངས་པས་བདེ་བླག་ཏུ་འགྲུབ་པར་འགྱུར་རོ། །ཞེས་གུར་
གྱི་མགོན་པོ་གདོང་བཞི་པ་ལས་མཁན་དང་བཅས་པའི་བསྟོད་བསྐུལ་བཤན་པ་རྣམ་པར་རོལ་པ་ཞེས་
བྱ་བ་འདི་ཡང་ཚར་པ་རྡོ་རྗེ་འཆང་གི་གསང་གསུམ་གྱི་རྣམ་ཐར་ལ་རྒྱུ་མཚན་ཤེས་ནས་དད་པ་ཐོབ་པའི་
ཟ་ཧོར་གྱི་སྔགས་བན་ངག་དབང་བློ་བཟང་རྒྱ་མཚོས་རང་གི་བརྗེད་བྱང་དང་ཕན་བདེ་ལེགས་བཤད་
གླིང་པ་རྣམས་ཀྱི་ཉམས་ལེན་དུ་སྦྱར་བའི་ཡི་གེ་པ་ནི་ངག་དབང་དགེ་ལེགས་སོ། །སརྦ་མངྒ་ལཾ།། །།
81